|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** | **Nr. GND/2025/301** |
|  | **(protokols Nr. 10; 48.p.)** |

**Par pašvaldības finansējumu Gulbenes novada vēstures un mākslas muzeja projektam “Gulbenes muzeja pastāvīgo ekspozīciju dizaina koncepciju izstrāde”**

Gulbenes novada pašvaldībā 2025.gada 1.aprīlī saņemts Gulbenes novada vēstures un mākslas muzeja (turpmāk - Muzejs), reģ.nr. 90009151322, iesniegums (Gulbenes novada pašvaldības dokumentu vadības sistēmā reģ.nr. GND/17.3/25/848-G), kurā Muzejs lūdz Gulbenes novada pašvaldībai piešķirt līdzfinansējumu projekta **“Gulbenes muzeja pastāvīgo ekspozīciju dizaina koncepciju izstrāde”** īstenošanai 5953,20 EUR (pieci tūkstoši deviņi simti piecdesmit trīs *euro*, divdesmit centi).

Valsts kultūrkapitāla fonds ir apstiprinājis muzeja projektu "Gulbenes muzeja pastāvīgo ekspozīciju dizaina koncepciju izstrāde", Muzeju nozares attīstības programmas ietvaros, un Muzejs ir noslēdzis līgumu (līguma Nr. 2025-1-KMA-M04001, Muzeja dokumentu reģ.nr. VMM4.4/25/7).

Projekta mērķis ir izstrādāt dizaina koncepcijas divām pastāvīgajām ekspozīcijām: "Laikmeta estētika. 20. gs. pirmā pusē" un "Muižas un muižnieki Gulbenes novadā", kas plānotas atjaunotajās Oranžērijas telpās. Valsts kultūrkapitāla fonds projekta īstenošanai ir piešķīris 6900,00 EUR ekspozīcijas "Laikmeta estētika. 20. gs. pirmā pusē" dizaina koncepcijas izstrādei, savukārt projekta kopējās izmaksas ir 12853,20 EUR. Lai pilnībā īstenotu projektu un izstrādātu dizaina ekspozīciju pastāvīgajai ekspozīcijai "Muižas un muižnieki Gulbenes novadā" nepieciešami 5953,20 EUR.

Gulbenes novada attīstības programmas 2025.-2030.gadam Rīcības plāna 2025.-2030.gadam, kas apstiprināts ar Gulbenes novada pašvaldības domes 2024.gada 27.decembra sēdes lēmumu Nr.GND/2024/820 (protokols Nr.22, 70.p.), uzdevuma “UK1.2.1. Sakārtot un mūsdienīgi pilnveidot kultūras/tautas namu un atmiņas institūciju materiāltehnisko bāzi” aktivitātē “Īstenot energoefektivitātes projektu muižas Oranžērijā, radot 2 jaunas pamatekspozīcijas – laikmeta estētika un Volfu dzimtas vēsture” viens no plānotajiem sasniedzamajiem rezultatīvajiem rādītājiem ir “Radītas 2 jaunas pamatekspozīcijas: “Laikmeta estētika” un “Volfu dzimtas vēsture””.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 5.punktu, kas nosaka, ka pašvaldībām autonomās funkcijas ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. PIEŠĶIRT Gulbenes novada vēstures un mākslas muzeja projekta “Gulbenes muzeja pastāvīgo ekspozīciju dizaina koncepciju izstrāde” īstenošanai līdzfinansējumu 5953,20 EUR (pieci tūkstoši deviņi simti piecdesmit trīs *euro*, divdesmit centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.

Gulbenes novada pašvaldības domes priekšsēdētājs A.Caunītis